Diari Oficial de la Generalitat Valenciana


Sumari del DOGV 8578, del 26-06-2019 (2019/6371)

Extracte de la Resolució d'11 de juny de 2019, de la Conselleria d'Educació, Investigació, Cultura i Esport, per la qual es convoquen les subvencions per al foment de la normalització lingüística del valencià en l'àmbit educatiu, destinades a associacions sense fins lucratius.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6371


Data del document
:   11-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució d'11 de juny de 2019, de la Conselleria d'Educació, Investigació, Cultura i Esport, per la qual es convoquen les subvencions per al foment de la normalització lingüística del valencià en l'àmbit educatiu, destinades a associacions sense fins lucratius. [2019/6371]  
BDNS (identif.): 462701.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran sol·licitar aquestes subvencions les entitats o associacions sense fins lucratius que organitzen i realitzen activitats d'intercanvi i convivència durant el curs 2018-2019 entre centres educatius amb l'objectiu de fomentar la normalització lingüística del valencià.  
  
Segon. Objecte  
Convocar la concessió d'ajudes, en règim de concurrència competitiva, per a la realització d'activitats d'intercanvi i convivència entre diversos centres docents, dutes a terme durant el curs escolar 2018-2019, amb l'objectiu de fomentar la normalització del valencià en l'àmbit educatiu, organitzades per associacions sense fins lucratius.  
  
Tercer. Bases reguladores  
Ordre 40/2016, de 27 de juliol, de la Conselleria d'Educació, Investigació, Cultura i Esport, per la qual s'aproven les bases reguladores del procediment per a la concessió de subvencions per al foment de la normalització lingüística del valencià en l'àmbit educatiu, destinades a associacions sense fins lucratius, publicada en el Diari Oficial de la Generalitat Valenciana número 7841 d'1 d'agost de 2016.  
  
  
Quart. Import  
L'import global màxim de les ajudes d'aquesta convocatòria és de 15.850 euros. Les ajudes seran finançades a càrrec de la línia S8146000, «Subvencionar al foment de la normalització lingüística del valencià en l'àmbit educatiu», de l'aplicació pressupostària 00.94.97.489.79.1 dels pressupostos de la Generalitat de 2019.  
  
Cinqué. Termini de presentació de sol·licituds  
El termini de presentació de la sol·licitud és de 20 dies naturals a partir de l'endemà de la publicació de la resolució en el Diari Oficial de la Generalitat Valenciana. La presentació de les sol·licituds s'ha de realitzar mitjançant registre electrònic, en la seu electrònica de la Generalitat https://sede.gva.es. L'enllaç a la seu electrònica per a la presentació telemàtica de les sol·licituds es publicarà en la pàgina web de la Conselleria d'Educació, Investigació, Cultura i Esport: http://www.ceice.gva.es/web/ensenanzas-en-lenguas/convocatorias.  
  
València, 11 de juny de 2019.- El conseller d'Educació, Investigació, Cultura i Esport: Vicent Marzà Ibáñez.